dh-unibe/image-text_koenigsfelden-charters-post-1500 huggingface dataset:
Wir, Leupolt, von gots gnaden hertzog ze Oͤsterreich, ze Steyr, ze Keͣrnden und ze Krain,
graf ze Tyrol ꝫcꝭ, tun kunt, ✳ als weiln̄t der durluͤchtig hochgeborn fùrst, ùnser lieber
vatter hertzog Leupolt, ✳ hertzog ze Oͤsterreich, seliger gedechtnuss, ✳ der edeln, ùnsˀr lieben
mùmen, grefinn Elsbethen von Lyningen, klosterfrowen ze Kuͤnigsveld, von sunderˀ fruntschaft und gnaden wegen geben und geschaft hat zwelf guldein gelts aus unsˀm gelaitt
ze Prugg ✳ und ain guͤt, ✳ gelegen in dem Aygen uf dem Birveld, daz man nennet Isentals
guͤt und daz da giltet jerlich fùmfthalb phund haller gelts, fùmfthalb mutt rokken und zwo
malter habern. ✳ also haben wir der egenan̄ von Lyningen fur dasselb guͤt zu den vorgenan̄
zwelf guldein gelts auf demselben ùnserm gelaitt ze Prugg acht guldein gelts gegebn̄
und geschaft, geben und schaffen ouch wissentlich mit dem brief, in der mass, daz sy die
mitsampt den egenan̄ zwelf guldein gelts innehaben und niessen sol, all die weil sy lebt. ✳
davon emphelhen wir ùnserm lieben getrewn, ✳ ✳ dem Negely von Prugg, oder wer denn
ye ze den zeiten dasselb gelaitt von ùnsern wegen innhat, ✳ und wellen ernstlich, daz er
der egenan̄ unsrˀ mùmen von Lyningen alle jar uf yeglich quatember fùmf guldein
an vertziehen richte und betzale. ✳ wan wenn er das getan hat, ✳ so sagen wir in der ledig
und wellen im die an seiner nèchsten raytung abtziehen. ✳ mit urkund ditz briefs, ✳ geben ze
Ennzisheim, an suntag vor sand Elsbethen tag, ✳ nach Christs geburde drewtzehen hundˀt
jar, darnach in dem sechs und newntzegistem jare. ✳
Konigsf. 435
Kgsf. 435
1396 .
Staatsarchiv
AARGAU
K ✳ T ✳ 92 ✳
ein lipding einer clostˀ fròwn̄
ist unùtz